সার্গেই ব্রিন বন্ধু ল্যারি পেজকে সাথে নিয়ে এর পর নেমে গেলেন স্ট্যানফোর্ডের গবেষণা প্রকল্প হিসেবে সার্চ ইঞ্জিন তৈরির কাজে। ল্যাবরেটরি হিসেবে ব্যবহৃত হতে লাগলো ল্যারি পেজের ডরমেটরী কক্ষটি। তাঁরা বিভিন্ন সস্তা কম্পিউটারের অতিরিক্ত যন্ত্রাংশ দিয়ে বিভিন্ন ডিভাইস তৈরি করা শুরু করেন। সেই ডিভাইসগুলো দিয়ে তাঁরা স্ট্যানফোর্ড বিশ্ববিদ্যালয়ের ব্রডব্যান্ড নেটওয়ার্কের সাথে তাঁদের সার্চ ইঞ্জিনের সংযোগ স্থাপন করেন।